Ignacio Baleztena Azkarate

Ignacio Baleztena Azkarate (Iruñea, 1887ko apirilaren 2a - Iruñea, 1972ko irailaren 23a) nafar abokatu, idazle eta politikari karlista izan zen. Iruñeko Baleztena etxean bizi izan zen.

Biografia 
Deustuko eta Salamancako Unibertsitateetan zuzenbidea ikasi zuen. Gazte-gaztetik politikari ekin zion eta 1918an Iruñeko zinegotzi hautatu zuten. 1922an inauguratu Amaiurko monolitoaren harira, haren aldeko jarrera hartu zuen. Espainiako Bigarren Errepublikan, Lizarrako estatutuaren alde egin zuen. Espainiako Gerra Zibilean, errekete boluntarioa izan zen eta Emilio Molari lagundu zion.

Guda ondoren Nafarroako museoko zuzendaria eta Eusko Ikaskuntzako kidea izan zen. El Pensamiento Navarro eta Diario de Navarra egunkarientzako ere lan egin zuen, Premin de Iruña eta Tiburcio de Orkabio ezizenak erabiliz. Joshe Miguel eta Radica astekari karlistak zuzendu zituen. Sanferminak ere bultzatu zituen: Uno de enero, dos de febrero... abestiaren egilea izateaz gain, Riau-riaua sustatu eta Muthiko Alaiak peña sortu zuen.

Idazlanak 
 De cómo Kilikizarra murió y estiró la garra
 Cirilo por San Fermín pasó aventuras sin fin
 Abundio te la cedo
 El submarino de Dositeo
 Bromas de Cupido

Erreferentziak

Bibliografia 
 El Carlismo Navarro Durante el Primer Franquismo,

Ikus, gainera 
 Nabarrismo
 Raimundo García García
 Joaquín Beuntza
 Oriamendiko Martxa

Kanpo loturak 
  Auñamendi entziklopediako artikulua

Iruñeko idazleak
Euskal Herriko karlistak
Gudulari erreketeak
Iruñean hildakoak
Espainiako antikomunistak